**ΟΙ ΕΜΦΑΝΙΣΕΙΣ ΤΟΥ ΧΡΙΣΤΟΥ ΜΕΤΑ ΤΗΝ ΑΝΑΣΤΑΣΗ**

**Πρώτη**: Η πρώτη εμφάνιση γίνεται στη Μαρία τη Μαγδαληνή. Η Μαγδαληνή αγάπησε πολύ το Χριστό. Και ο Χριστός, αμείβοντας την αγάπη της αυτή, εμφανίζεται πρώτα σ’ αυτήν.

**Δεύτερη**: Σε όλες τις Μυροφόρες. Την ίδια μέρα. Όταν βρήκαν το μνήμα άδειο κι άκουσαν από τον άγγελο το μήνυμα της αναστάσεως, έτρεξαν να πουν στους μαθητές το μεγάλο νέο.

**Τρίτη**: Στον Πέτρο. Αν από τις γυναίκες πρώτα εμφανίζεται στη Μαρία τη Μαγδαληνή, από τους άνδρες πρώτα εμφανίζεται στον Απ. Πέτρο.

**Τέταρτη**: Στους δυο μαθητές Κλεόπα και Λουκά καθώς πήγαιναν στους Εμμαούς. Περπατούσε και ο Ιησούς μαζί τους. Μέχρι το χωριό. Και εκεί μόνο τον αναγνώρισαν.

**Πέμπτη**: Στους δέκα μαθητές. Αργά το βράδυ. Κι ύστερα τους δείχνει τα χέρια του και την πλευρά τους για να δουν τα σημάδια των πληγών και να πιστέψουν ότι αυτός είναι ο Εσταυρωμένος Διδάσκαλος τους.

**Έκτη**: Στους ένδεκα. Αυτή τη φορά είναι παρών και ο Θωμάς που δυσπιστούσε στους δέκα που του είπαν για την εμφάνιση του Ιησού. Εδώ ο αναστημένος Ιησούς καλεί το Θωμά να βάλει το δάκτυλό του στα σημάδια των πληγών του

**Έβδομη**: Στους επτά, κοντά στη λίμνη. Εδώ ο Ιησούς καλεί τους μαθητές για φαγητό και ο ίδιος παίρνει και τους δίνει ψωμί και ψάρια.

**Όγδοη**: Στους ένδεκα στη Γαλιλαία.

**Ενάτη**: Στους πεντακοσίους κάπου στη Γαλιλαία.

**Δεκάτη**: Στον Ιάκωβο τον αδελφόθεο.

**Ενδέκατη**: Σε όλους τους μαθητές.

**Δωδεκάτη**: Στους μαθητές, την ημέρα της αναλήψεώς του, πάνω στο όρος των ελαιών. Στην τελευταία αυτή εμφάνιση τους ευλογεί και ευλογώντας τους αναλήφθηκε στον ουρανό.

1. Ποια κατά τη γνώμη σας ήταν τα συναισθήματα των μαθητών και μαθητριών όταν συνάντησαν τον αγαπημένο τους δάσκαλο; Λάβετε υπ’ όψη σας ότι τον θεωρούσαν νεκρό.
2. Ο Θωμάς δεν πείθεται εύκολα και ζητάει αποδείξεις , να δει δηλαδή τα σημάδια από τις πληγές του Χριστού.

* Πώς κρίνετε αυτή τη συμπεριφορά του Θωμά;
* Πόσο εκφράζει αυτή η συμπεριφορά τον σημερινό άνθρωπο, ο οποίος για να αποδεχθεί κάτι πρέπει πρώτα να το αποδείξει;

* Η φράση «άπιστος Θωμάς» χρησιμοποιείται μεταφορικά στον καθημερινό λόγο για κάποιον, που είναι δύσπιστος. Προέρχεται από τα λόγια του Ιησού προς τον Θωμά: «μη γίνου άπιστος αλλά πιστός» (Ιωάννης, κ' 27).